MUNICIPIUL CRAIOVA

CONSILIUL LOCAL AL MUNICIPIULUI CRAIOVA

      HOTĂRÂREA NR.273
privind modificarea anexei nr.2 la Hotărârea Consiliului Local al Municipiului Craiova nr.419/2025 referitoare la aprobarea Regulamentului privind aplicarea taxei pentru parcarea autovehiculelor pe domeniul public/privat al municipiului Craiova, modificată

Consiliul Local al Municipiului Craiova, întrunit în şedinţa ordinară din data de 28.05.2026;

Având în vedere referatul de aprobare nr.177642/2026, raportul nr.177647/2026 întocmit de Direcţia Servicii Publice și raportul de avizare nr.177669/2026 al Direcţiei Juridice, Asistenţă de Specialitate şi Contencios Administrativ prin care se propune modificarea anexei nr.2 la Hotărârea Consiliului Local al Municipiului Craiova nr.419/2025 referitoare la aprobarea Regulamentului privind aplicarea taxei pentru parcarea autovehiculelor pe domeniul public/privat al municipiului Craiova, modificată și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V- Juridică, Administraţie Publică şi Drepturi Cetăţeneşti;
În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările si completaările ulterioare, Legii nr.51/2006 a serviciilor comunitare de utilităţi publice, cu modificările si completările ulterioare, Ordonanţei Guvernului nr.2/2001 privind regimul juridic al contravenţiilor, cu modificările și completările ulterioare Ordonanţei Guvernului nr.43/1997 privind regimul drumurilor, republicată, cu modificările și completările ulterioare, Legii contabilităţii nr.82/1991, actualizată, Legii nr.227/2015 privind codul fiscal, cu modificările și completările ulterioare, Legii nr.207/2015 privind codul de procedură fiscală, cu modificările si completarile ulterioare, Legii nr.155/2010, republicată, a Poliţiei Locale, cu modificările și completările ulterioare, Hotărârii Guvernului nr.1332/2010 pentru aprobarea Regulamentului – cadru de organizare şi funcţionare a Poliţiei Locale, Normativ pentru proiectarea parcajelor, indicativ NP 24-2022, Legii nr.448/2006 privind protecţia şi promovarea drepturilor persoanelor cu handicap, republicată, cu modificările si completările ulterioare, Hotărârii Guvernului nr.965/2016 pentru modificarea şi completarea Regulamentului de aplicare a Ordonanţei de Urgenţă a Guvernului nr.195/2002 privind circulaţia pe drumurile publice, aprobat prin Hotărârea Guvernului nr.1391/2006 și Ordinului Ministrului Finanțelor Publice nr.743/2004 privind aplicarea Hotărârii Guvernului nr.831/1997 şi pentru aprobarea unui formular specific cu regim special privind activitatea financiară şi contabilă, cu modificările și completările ulterioare; 
           În temeiul art. 129 alin. 2 lit. d coroborat cu alin. 7 lit. n, art. 139 alin. 3 lit. h, art. 154 alin. 1 şi art. 196 alin. 1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă modificarea anexei nr.2 la Hotărârea Consiliului Local al Municipiului Craiova nr.419/2025 referitoare la aprobarea Regulamentului 

            privind aplicarea taxei pentru parcarea autovehiculelor pe domeniul public/privat al municipiului Craiova, modificată, după cum urmează:

a. Articolul 65 se modifică, în sensul abrogării lit. k);
                b. Articolul 68 alin.4 se modifică şi va avea următorul conținut:

„Art.68 (4) Măsura tehnico-administrativă de ridicare se poate dispune de către poliţiştii locali şi în cazurile prevăzute de art. 65, lit. a), lit. b), lit. d), lit. f), lit. g), lit. i) , lit. j), si lit. l)”

                c. Articolul 71 alin.1 se modifică şi va avea următorul conținut:

     „Art.71 (1) Contravenientul poate achita, în termen de 15 zile de la data încheierii procesului – verbal de contravenţie ori, după caz, de la data comunicării acestuia potrivit prevederilor legale, jumătate din minimul amenzii prevăzute de Regulament, agentul constatator făcând menţiune despre această posibilitate în procesul-verbal”.

Art.2.Celelalte prevederi din anexa nr.2 la Hotărârea Consiliului Local al Municipiului Craiova nr.419/2025, modificată prin Hotărârea Consiliului Local al Municipiului Craiova nr.64/2026 referitoare la aprobarea Regulamentului privind aplicarea taxei pentru parcarea autovehiculelor pe domeniul public/privat al municipiului Craiova, rămân nemodificate.
Art.3. Primarul municipiului Craiova, prin aparatul de specialitate: Compartimentul Administrație Publică Locală si Relatii cu Consiliul Local, Direcţia Servicii Publice şi Poliţia Locală a Municipiului Craiova vor duce la îndeplinire prevederile prezentei hotărâri. 

